Die Jaar van die Tier | SkalkSkryf
Die Self »
Die Jaar van die Tier
Januarie 9, 2010 deur Louwie
Volgens die Chinese kalender is 2010 die jaar van die tier. Die jaar van die Tier staan in die teken van dapperheid, die geldingsdrang, onstuimigheid, wedywering en dinamika.
Dit asof ons nie genoeg van selfgelding van politici, dapper selfmoordbommers, onstuimige betogers, wedywerende geldmagte en dinamiese boewery in 2009 gehad het nie.
Eben Venter skryf dat hy dit die jaar van “detachment” gaan maak. Hy sê dit beteken nie liefdeloosheid of passiwiteit nie, maar eerder loslating.
Detachment: Standing apart, isolated.
Detachment: Losmaking, afskeiding, onbevangenheid, afsydigheid.
Om jou los te maak van die tier, weg te staan van sy drifte en drange en onstuimigheid, van woedende wedywering om meer geld en goed en mag. Vir die kaptalistiese, wêreldse Westerling `n vreemde oefening wat depressie, belangeloosheid en apatie tot gevolg kan hê. Dan eerder voort storm na die volgende monotêre ineenstorting asof die een wat ons nou in sy kloue het nooit gebeur het nie, voort na meer opwinding en seks soos daai ander Tier met die tien meisies of ons eie betiervelde Prez met die hand vol vroue.
Detachment is `n groot woord by Bhuddiste, `n moet vir `n goeie lewe. Maar hoe? Hoe doen jy goed aan ander sonder simpatie, sonder emosionele meelewing?
Wegstaan, maar nie wegkruip nie. Loslating maar nie verwerping nie.
Of sal dit eenvoudig makliker wees om die Tier die vinger te gee, jou rug te draai en vir eens jou eie heil te soek, weg van die geraas, van die grypende hande, die eisende oë.
Posted in Louwie | Tagged detachment, loslaat, Tier | 9 Kommentaar
op Januarie 10, 2010 at 7:58 vm Joh
Onbevangenheid, onverknogtheid, innerdaad. Dit kom deur die aard van bestaan te verstaan, en gegrond op insig, die vermoë om te onnerskei tussen heilsaam en onheilsaam. En dan daardie onnerskeid te transendeer.
Dis ‘n proses: die ontwikkeling van bewussyn. Ons ken mos al die storie: van die ewige wysheid se kettang van wees, na Maslow se hierargie van behoeftes tot Wilber se spektrum van bewussyn. Omdat die proses gewortel is in bestaan, is dit uiteraard ‘n woeste, dinamiese geworstel.
Dit is dan ook so dat lyding meer akuut beleef word namate bewussyn uitgebei word. Waar mens se bewussyn voorheen net om eiebelang gewentel het, raak mens meer en meer bewus van die grypende hande, die eisende oë, die stille skreeu ten hemele. Maar die proses hou nie daar op nie.
Want, volgens die woord vannie wyses, is daar ‘n lig aan die einde van die tonnel van bevangenheid. Dis waar geloof in die prênkie kom. Ongelukkig leef ons in ‘n tydvak waar die wyses dun gesaai is. As mens ‘n Boeddha of ‘n Christus of ‘n Zarathustra of ‘n Sokrates kon raakloop sou dit nogal gehelp het, maar nou is ons basies op ons eie aangewys met net die Boeke as rigtingwysers. En ‘n paar anner verdwaalde siele wat ons oppie pad raakloop.
Tiger swaai sy hout, en Zuma hyg agter sy spies: so lyk ons sogenaamde leiers: waar sal ons hulp vandaan kom? Ons kan ons nie verlaat op mense-prinse nie. Des te meer rde om hulle soos die pes te vermy.
op Januarie 10, 2010 at 9:45 nm Louwie
Gespreek soos `n meester!
Jip, waar sal ons hulp vandaan kom? Is nie daar buite nie, nie yt die jimmel nie, en ok nie yt die aare nie.
Sal moet binne toe gaan, en dis donker daar?
op Januarie 12, 2010 at 8:35 vm demoerin
Kom seker maar weereens ook neer op – jy moet jouself gelukkig maak, voor jy dit iewers anders probeer vind.
Yip Louwie… die donker daarbinne is scary!! Sal een van daardie super-dooper 10 triljoen kerse flitsligte moet kry.
op Januarie 12, 2010 at 8:34 nm Joh
Hitler en Mao en Idi Amin en Mad Bob het hard probeer om hulle self gelukkig te maak.
Dit kan ‘n gevaarlike spelekie wees daai.
op Januarie 12, 2010 at 10:46 nm Louwie
Ha ha, en Zuma met al sy vroue ook!
Maar ek dink wat demoerin bedoel is dat ware geluk van binne kom en nie van `n blink nuwe motor of `n skelmpie of `n wettige vyfde vrou nie. (Alkohol help vir `n klein rukkie, maar net as dit eers binne is 😀 )
Daai super-dooper flitslig help nie Demoerin. Daar is `n ander Lig, maar soos Annie Dillard gesê het, as jy dit die eerste keer raakloop bedonder dit die res van jou lewe want niks is daarna ooit weer dieselfde nie. Al wat dan oorbly is die verlange huis toe.
op Januarie 13, 2010 at 9:03 vm demoerin
Yip, dit is as jy begin dink dat jy ander mense of dinge benodig om gelukkig te wees, dat die wiele afkom…. en eindig jy op met 5 vroue, alkoholis of selfs dalk druggie…
op Januarie 14, 2010 at 10:47 vm Girl van die Suburbs
Dmi – ek dink nie dis hoe jy met ‘n alkoholis of druggie opeindig nie… Trust me on that one.
Louwie… Ek is in die jaar van die perd gebore…. En dis hoe ver my kennis van dit sterk! 😉
op Januarie 14, 2010 at 10:11 nm Louwie
Girl, die jaar van die perd? Dan moet dit mos sommer klopdisselboom met jou gaan 😎
Dmi, ek dink dis die 5 vroue wat jou drank en dwelms toe dryf 😀
Maar jy is halfpad reg. As ander ouens daar buite jou nie meer gelukkig maak nie en jy voel totaal verslae en verlate en drank en los vroue help nie meer nie, dan kom die wiele totaal af en die tou om die nek, die AK in die hoenderhok of die salige OD word die enigste uitkomste.
Girlie, ek het nog altyd gedink nuuskierigheid en eksperimentering is die pad na dwelms?
op Januarie 15, 2010 at 8:37 vm demoerin
Mee man… ek bedoel jy self dalk opeindig as alkie of druggie…